કૈલાસબહેન આજે ભાઈંદર (વેસ્ટ)માં નવ બેડરૂમ-હૉલ-કિચનના ફ્લૅટમાં બે દીકરાઓ, બે વહુઓ અને ચાર પૌત્રૌ સહિતના નવ જણના પરિવારમાં રહે છે. મૂળ સાબરકાંઠાના હરસોરા ગામનાં કૈલાસબહેન fવેતામ્બર મૂર્તિપૂજક જૈન છે. મલાડમાં જન્મીને મોટાં થયેલાં કૈલાસબહેન એન. એલ. સ્કૂલમાં આઠમી સુધી ભણ્યાં છે. પતિને ડાયાલિસિસ ચાલતું હતું એ સમયની વાત કરતાં તેઓ કહે છે, ‘સવારે ચાર વાગ્યે ઊઠી રસોઈ બનાવી પતિને લઈને ગોરેગામ ડાયાલિસિસ માટે આવતી. બે વાગ્યે ઘરે પાછાં આવી રોટલી બનાવી બે દીકરાઓને જમાડતી એ પછી ત્રણ વાગ્યે હું જમતી. ૧૯૯૬થી હું ખાખરા, નાસ્તા, થેપલાં, ટિફિનો બનાવતી આવી છું. એક સમયે ૧૦ કિલોનાં થેપલાં પણ મેં કર્યા છે.’